Kadaria Ahmed

Kadaria Ahmed tí í ṣe ọmọ bíbí orílẹ̀-èdè Nàìjíríà jẹ́ akọ̀rọ̀yìn, oníṣòwò ìgbéròyìnjáde àti olùgbàlejò lórí tẹlifíṣọ́ọ̀nù. BBC ní ìlú London ló ti bẹ̀rẹ̀ iṣẹ́ tó yàn láàyò. Ó sì ti ṣiṣẹ́ ní ilé-iṣẹ́ ìtẹ̀wéjáde, rédíò, tẹlifíṣọ́ọ̀nù àti àwọn àwùjọ ìgbéròyìnjáde lórí ẹ̀rọ ayélujára.

 Ìgbésí ayé àti iṣẹ́ tó yàn láàyò 
Ahmed gboyè MA nínú Television ní Goldsmiths, University of London, àti Bachelor's ní Bayero University Kano. Ó tún jẹ́ Chevening Scholar.

Ó bẹ̀rẹ̀ iṣẹ́ tó yàn láàyò ní BBC níbi tí ó ti jẹ́ olóòtú àgbà tó ń ṣiṣẹ́ lórí àwọn ètò bíi Focus on Africa àti Network Africa tó ń gba àmì-ẹ̀yẹ lóríṣiríṣi. 

Nígbà tó padà sí orílẹ̀-èdè Nàìjíríà, ó ṣiṣẹ́ gẹ́gẹ́ bíi alátùnńkọ fún Next (Nigeria) èyí tí ó jẹ́ àgbéjáde-ìwé tó ń gba àmì-ẹ̀yẹ lóríṣiríṣi. Níbẹ̀ ni ó ti mójú tó yàráìkọ̀ròyìn tó ní  bíi ọgọ́fà èèyàn àti ọgbọ̀n òṣìṣẹ́ mìíràn láti jíròrò lórí ìṣàtúnkọ ìwé tọ́ ń gbé jáde. Ilé-iṣẹ́ náà dáwọ́ ìgbéwèéjáde dúró ní oṣù kẹsàn-án ọdún 2011.

Ní ọdún 2011, ó ṣatọ́kùn ìtàkurọ̀sọ láàárín àwọn olùdìbò fún ipò Ààrẹ lórílẹ̀-èdè Nàìjíríà lọ́dún náà.

Ní ọdún 2014, ó ṣolóòtú Straight Talk tó jẹ́ ètò ìgbàlejò àwọn tó ń rí sí dídá ìpinnu lórílẹ̀-èdè Nàìjíríà. Ètò náà di ìlúmọ̀ọ́ká nígbà tí iye àwọn èèyàn tó ń wò ó ju mílíọ̀nù mẹ́rin lọ. Díẹ̀ lára àwọn èèyàn tó gbà lálejò tí ó sì ní ìfọ̀rọ̀wánilẹ́nuwò pẹ̀lú wọ́n lórí ètò náà ni Ibrahim Babangida, Tonye Princewill, Babatunde Fashola, Rotimi Amaechi, Ali Baba, Oby Ezekwesili.

Ní ọdún 2017, ó gbétò tuntun kan The Core kalẹ̀ lórí Channels TV. Ní oṣù July ọdún 2017, ó ní ìfọ̀rọ̀wánilẹ́nuwò pẹ̀lú Nnamdi Kanu tí ó jẹ́ olórí àwọn Indigenous People of Biafra (IPOB) tí ó sì ń kéde Biafra tàbí ikú.

Ní ìgbáradì fún ìdìbò ọdún 2019, ó ṣatọ́kùn Town Hall Meeting fún àwọn olùdìbò fún ipò Ààrẹ àti igbákejì wọn.

Lọ́wọ́lọ́wọ́, Ahmed jẹ́ ọ̀kan lára àwọn ìgbìmọ̀ onídàájọ́ fún Wole Soyinka Centre for Investigative Journalism  àti ọkàn lára àwọn ìgbìmọ̀ olùtọ́jú ti Premium Times Centre for Investigative Journalism  àti Promasidor Quill awards. Ó tún jẹ́ ọ̀kan lára àwọn Nigerian Guild of Editors àti Nigerian Institute of Directors. 

Ní ọdún 2017, ó dá  Daria Media Ltd sílẹ̀, èyí tó jẹ́ ilé-iṣẹ́ tó rí sí ìgbélárugẹ iṣẹ́ ìkọ̀ròyìn.

 Iṣẹ́ rẹ̀ 
Àwọn ìròyìn tí Ahmed ti kọ lóríṣiríri ni wọ́n ti ṣàgbéjáde ẹ̀ nínú àwọn ìwéìròyìn nílẹ̀ wa àti lágbàáyé bíi Daily Trust, The Guardian, àti the Financial Times of London.

Ó sì ti ṣàtúnkọ iṣẹ́ àgbéjáde méjì. Àkọ́kọ́ ni Nigeria the Good News, ní ọdún 2012, 

Ní ọdún 2014 Henrich Boell Foundation fún láṣẹ láti ṣàgbéjáde ìwé tí àkọ́lé rẹ̀ ń jẹ́ ‘Lagos – A Climate Resilient Megacity’.

Àwọn Ìtọ́kasí